***הוראות בטיחות - רכב תפעולי***

**רענון הוראות תפעול ובטיחות**

**לנוהג ברכב תפעולי בשטח קמפוס אוניברסיטת בר אילן,**

1. מידע כללי

* שטח הקמפוס מוגדר כ-"אזור רכב תפעולי".
* אין לצאת משטח הקמפוס ו/או משערי הקמפוס עם רכב תפעולי לסוגיו.
* מפקח הרכב התפעולי הינו הסמכות לקביעת הוראות הבטיחות והנהלים לאכיפתם בשטח.
* מנהלי יחידות אשר הם האחראים על תקינותם של כלי הרכב התפעוליים שבאחריותם ועל התאמתם, הכשרתם, וכשירותים של הנוהגים ברכב התפעולי.
* אחריות אישית מוטלת על נוהג הרכב התפעולי לנהוג ולפעול על פי כללי הבטיחות שנקבעו על ידי מפקח הרכב התפעולי.
* אחריות אישית מוטלת על נוהג הרכב התפעולי לנהוג במסלולי נסיעה אשר הוגדרו ואושרו על ידי מפקח הרכב התפעולי (ראה מפה מצורפת).

1. התניות למתן היתר לנהיגת הרכב התפעולי

* גיל 21 ומעלה וותק של שנה בנהיגה. (ניתן לשינוי ע"י אישור של מפקח רכב תפעולי).
* בנשיאת רישיון נהיגה תקף מדרגה B והלאה.
* הכשרה מקצועית ובטיחותית וקבלת אישור מהממונה.
* רישום בכרטיס הכלי ואישור מנהל היחידה.
* נהיגה בקולנועית לא מחייבת אחזקת רישיון נהיגה ומותרת לנהיגה מגיל 17 ומעלה כאשר יתר התנאים כמפורט מעלה.

1. חובות מנהל היחידה

* הקפדה על ביצוע טיפולים סדירים בכלי הרכב [ ע"פ ההנחיות ].
* הקפדה על ניהול תיק רכב עדכני.
* מעקב אחר שלמות ותקינות הרכב לנהיגה בטיחותית.
* מעקב אחרי תוקף רישיון נהיגה של כל נוהג מאושר.
* טיפול משמעתי על פי הנחיות מפקח רכב תפעולי או נציגו.

1. חובות הנוהג ברכב התפעולי:

טרם נהיגה:

* ביצוע טיפולים [ שבועיים ] ע"פ ההנחיות.
* בדיקת הרכב התפעולי טרם הנהיגה הראשונה בכל יום,
* בדגש על מערכות בלימה, תאורה, מראות, לחץ אויר בגלגלים, מים במצברים וניקיון הרכב.
* מחובתו של הנהג לדווח מיידית לאחראי הרכב היחידתי על כל תקלה או נזק שנגרם לרכב התפעולי.
* אחראי הרכב ידווח לאחראי הרכב התפעולי של האוניברסיטה על התקלה או הנזק.

1. שמירה על כללי בטיחות והתנהגות

בזמן נהיגה:

* מתן זכות קדימה להולך הרגל דגש על מעברי חציה ודרכי גישה לנכים ומוגבלי הליכה.
* הנסיעה מותרת אך ורק עם כיוון התנועה.
* הנסיעה אך ורק בצירי התנועה המותרים ומאושרים על פי מפת הצירים.
* אין להסיע נוסעים אלא במספר המותר להסעה ברכב הספציפי.
* אין לחסום גישה לברזי כיבוי אש.
* אין להחנות את כלי הרכב באופן המפריע לתנועת הולכי רגל.
* אין להוציא אברי גוף (ידיים, רגליים, ברכיים או ראש) מתחומי מסגרת הבטיחות של הרכב התפעולי.
* אין לנהל שיחות בטלפון סלולארי במהלך נהיגה ברכב תפעולי.
* אין להסיע נוסעים על משטח העמסה.
* הסעת נוסעים והתנהגותם בזמן הנסיעה היא באחריותו הישירה של הנוהג ברכב התפעולי.
* אין להוביל מטען במשקל העולה על המותר לרכב התפעולי.
* אין לגרור גרור ומטענו במשקל העולה על הרכב התפעולי הרשאי לגרור.
* אין להוביל מטען לא מאובטח/ לא קשור לרכב באופן שתמנע נפילתו בכל תנאי.
* אין להוביל מטען על גג הרכב.
* חל איסור מוחלט לצפור בשטח הקמפוס, אלא במקרה חירום.
* אסור לחסום דרכי גישה למבנים, יציאות ודלתות חירום.
* אין להחנות רכב תפעולי ליד בתי הכנסת, הספרייה המרכזית וליד אולמות אירועים.
* חובה להקפיד על שליפת המפתח ממתג ההנעה בכל עזיבה של הכלי.

זכור!

* זהירות מיוחדת נדרשת מנוהגי הקולנועיות לסוגיהן להתהפכות בעלייה מהכביש למדרכה.
* מהירות הנסיעה תהיה תואמת להיבטים הבאים:

1. לתנאי הדרך.
2. להולכי הרגל.
3. לתנועת כלי רכב אחרים.
4. למצב מזג האוויר.
5. לתאורה.
6. לנוסעי או ציוד שאת מסיע או מוביל.

בסיום הנהיגה:

* בסוף יום עבודה חובה להחנות או לאחסן את הרכב התפעולי בסככה או באתר חנייה ייעודי מאושר בלבד.
* יש להקפיד על טעינת המצברים של הרכב התפעולי רק כאשר מחוון מד הטעינה מראה על פחות מחצי תכולת המצבר, במידה ואין מכוון , יש להקפיד על טעינת המצבר לאחר ארבע שעות נסיעה נטו לפחות.
* יש להיזהר במיוחד בעבודה בסביבת מצברי הרכב התפעולי:

1. אסור באיסור מוחלט לעשן באזור המצבר / אזור טעינת המצבר.
2. חובה להיזהר במיוחד מחומצת המצבר בהוספת מים מזוקקים וטיפול במצבר.
3. עבירות משמעת והמשמעויות

* הפרה של הוראות בסעיף "חובות המפעיל" הינה עבירה על הוראות המפקח על הרכב התפעולי המוסמך ע"י גף קציני הבטיחות במשרד התחבורה.
* לפיכך, על כל מעבר על הוראות הבטיחות הרשומות לעייל תחולנה הסנקציות הבאות:
* בפעם ראשונה – אזהרה ותיעוד בתיק נהגים ברכב תפעולי- והודעה בכתב למנהל היחידה.
* בפעם השנייה – זימון הנהג ומנהל היחידה לבירור אצל מפקח הרכב התפעולי.
* בפעם השלישית – שלילת האפשרות מהנוהג ברכב להמשיך לנהוג בו והחרמת הרכב לפרק זמן בין שבוע ימים.

***מובהר בזאת כי,***

מפקח הרכב התפעולי או נציגו באוניברסיטה, רשאים לזמן נהג רכב תפעולי ו/או את האחראי לרכב התפעולי לכל בירור ובדיקה , מחובת הנוהג ברכב התפעולי/האחראי לרכב ו/או מנהל היחידה לפעול ע"פ הנחיותיהם.

1. חובת דיווח:

מנהל יחידה ומפעיל כלי התפעולי חייבים לדווח תוך זמן סביר על כל תקלה ברכב והעברת דיווח מיידי על כל תקלה בטיחותית, נזק לרכב, או פגיעה בנוסעיו, תאונה, ו/או כמעט תאונה לפי הכללים הבאים:

* תקלה מכאנית/ אלקטרונית לרכב התפעולי:

דיווח לנציגי מפקח הרכב התפעולי באוניברסיטה.

* תקלה בטיחותית/ נזק:

דיווח מייד לאחראי הרכב התפעולי באוניברסיטה.

* תאונה עם נפגע או "כמעט תאונה" שבה עלול היה להיפגע אדם:

**אין להזיז את הכלי התפעולי ללא אישור מפקח הרכב התפעולי.**

דיווח מיידי למפקח הרכב התפעולי ולאחראי הרכב התפעולי באוניברסיטה.

דיווח למחלקת הביטחון.

1. אנשי קשר לדיווח ובירורים:

מפקח הרכב התפעולי : מר אמנון אשד נייד: 0505357915.

אחראי רכב תפעולי בר אילן : לוי שלום : 054-6603448 ; 03-7384344

נציגי מפקח רכב תפעולי בבר איל: אביטל זונטג ואורי סנטו: 054-6603387.

**מנהל יחידה:**

**יש לרענן הוראות אלו לכלל הנהגים ולאחראי הרכבים פעם בחצי שנה**

**אחריות לביצוע: מנהלי יחידות.**

**וְנִשְמַרְתֶּם מְאֹד לְנַפְשֹתֵיכֶם (דברים ד ט).**

